Η **Ταντέα (Θαδδαία) Μαλασπίνα ντι Μάσσα-Καρράρα**, ιταλ.: *Taddea Malaspina* (1505 - 1559)  ήταν Ιταλίδα ευγενής τού 16ου αι. Γόνος του κλάδου Μάσσα της αρχαίας οικογένειας των Mαλασπίνα, ήταν ερωμένη του Aλεξάνδρου των Μεδίκων δούκα της Φλωρεντίας, από τις αρχές της δεκαετίας του 1530 έως περίπου το 1537. Πιθανότατα ήταν μητέρα τουλάχιστον δύο παιδιών του, τού Ιουλίου και της Ιουλίας των Μεδίκων. Ο Ιούλιος συνδέθηκε με την οικογένεια Mαλασπίνα, σε διάφορες στιγμές κατά τη διάρκεια της ζωής του.

Βιογραφία
---------

Γεννήθηκε ως η μικρότερη κόρη του Αντόνιο-Αλμπερίκο Β΄ Μαλασπίνα, κυρίαρχου μαρκήσιου της Mάσσα,  και τής συζύγου του, Λουκρητίας των Έστε, κόρης του Σιγισμούνδου κυρίου τού Σαν Μαρτίνο. Οι γονείς της Ταντέας δεν απέκτησαν γιους. Παντρεύτηκε τον κόμη Τζιαμπαττίστα Μποϊάρντο ντι Σκαντιάνo.  Μετά το τέλος του, και το τέλος τού πατέρα της, η Ταντέα Μαλασπίνα έζησε με τη μητέρα της στη Φλωρεντία και είχε πολλούς εραστές, συμπεριλαμβανομένου τού ίδιου τού νεαρού δούκα Aλεξάνδρου των Μεδίκων. Η μεγαλύτερη αδελφή της Ρικιάρντα, η οποία είχε επιτύχει με οξυδέρκεια να διατηρήσει τους φεουδαρχικούς τίτλους τού πατέρα τους -αψηφώντας τον Σαλικό νόμο-, έζησε για μεγάλα χρονικά διαστήματα με την Ταντέα και τη μητέρα τους: οι τρεις τους απολάμβαναν αμφίβολης φήμης ως «οι μαρκήσιες της Mάσσα». Επίσης με αυτές ενώθηκαν οι κουμιάδοι τής Ρικιάρντα: ο καρδινάλιος Iννοκέντιος Τσύμπο (επίσης εραστής της και πατέρας πολλών από τα παιδιά της, πιθανώς συμπεριλαμβανομένου τού κληρονόμου της Aλμπερίκο)  και η Αικατερίνη Τσύμπo, πρώην δούκισσα τού Καμερίνo, στις κατοικίες τής οικογένειας στη Φλωρεντία, όπου συνήθιζαν να κατοικούν. Μέσω τού γάμου τής Ρικιάρντας με τον Γενοβέζο ευγενή Λορέντσο Τσύμπo, η οικογένεια συνδέθηκε με τον πάπα Ιννοκέντιο Η΄ και τους Mεδίκους: ο πάπας Λέων Ι΄ και ο πάπας Κλήμης Ζ΄ ήταν αντίστοιχα πεθερός και εξάδελφος της Ρικιάρντας, και -επιπλέον- μάλλον ήταν και η ίδια μία από τις ερωμένες τού Αλεξάνδρου.

Υστεροφημία
-----------

Σε ένα πορτρέτο του Aλεξάνδρου από τον Ποντόρμο, που χρονολογείται περίπου στο 1534, ο δούκας, ντυμένος στα μαύρα, χαράσσει το προφίλ μίας γυναίκας σε ασημένια πλάκα. Το πορτρέτο μπορεί να ήταν δώρο για τη Μαλασπίνα. 

Η τσιέζα ντελα Μαντόνα ντελ Κάρμινε και το παρακείμενο μοναστηριακό συγκρότημα Σάντα Κιάρα στη Μάσσα, κτίστηκαν με εντολή της Ταντέας Μαλασπίνα το 1554 και ίστανται ακόμη.

Οικογένεια
----------

Παντρεύτηκε τον κόμη Τζιαμπαττίστα Μποϊάρντο ντι Σκαντιάνo.

Μετά το τέλος του έγινε ερωμένη του Αλεξάνδρου των Μεδίκων δούκα της Φλωρεντίας, και είχε φυσικά τέκνα:

* (νόθος) Ιούλιος π.1533/37-1600, ιππότης του Τάγματος του Σάντο Στέφανο.
* (νόθη) Ιουλία π.1535-π.1588, παντρεύτηκε πρώτα τον Φραντσέσκο Κοντέλμο δούκα του Πόπολι, και έπειτα τον Μπερναντέτο των Μεδίκων, αδελφό του πάπα Λέοντα ΙΑ΄.

Δείτε επίσης
------------

* Ρικιάρντα Μαλασπίνα, αδελφή τής Ταντέας

Σημειώσεις
----------

1. ↑  Catherine Fletcher (2016). *The Black Prince of Florence: The Spectacular Life and Treacherous World of Alessandro De' Medici*. New York. σελ. XV. ISBN 978-0190612726.
2. 1 2  Langdon (2006), p. 233
3. ↑  Massa in Tuscany was the seat of the Marquisate (later Duchy) of Massa and Carrara, a fiefdom of the Holy Roman Empire ruled by the Malaspina family.
4. ↑  Daughter of Sigismondo d'Este (1433–1507), lord of San Martino, and thus belonging to a cadet branch of the family.
5. ↑  Levy (2006), p. 95
6. ↑  Calonaci, Stefano (2006). "Malaspina, Ricciarda". In *Dizionario Biografico degli Italiani*, volume 67, Enciclopedia Italiana
7. ↑  Malaspina
8. ↑  Levy (2006, p. 95
9. ↑  «Massa: Chiesa della Madonna del Carmine (16th century)». A.P.T. Massa. Αρχειοθετήθηκε από το πρωτότυπο στις 20 Απριλίου 2008. Ανακτήθηκε στις 12 Απριλίου 2008.
10. ↑  «Chiesa di S. Chiara, N. S. del Carmine». *Terre del Frigido. Cultura ed eventi* (στα Ιταλικά). Comune di Massa. Ανακτήθηκε στις 28 Δεκεμβρίου 2023.

Βιβλιογραφικές αναφορές
-----------------------

* Langdon, Gabrielle (2006). *Γυναίκες Medici: Πορτρέτα εξουσίας, αγάπης και προδοσίας*. University of Toronto Press.(ISBN 0-8020-3825-5)ISBN 0-8020-3825-5
* Levy, Allison (2006). *Επαναλαμβάνοντας την αρρενωπότητα στην πρώιμη σύγχρονη Φλωρεντία*. Ashgate Publishing Ltd.(ISBN 0-7546-5404-4)